Trump skimp oor 2024Skermgreep uit die onderhoud met NDTV Donald Trump het dit weer laat deurskemer dat hy van voornemens is om homself in 2024 as president beskikbaar te stel. Hy het aan ŉ Indiese televisiestasie gesê “dit sal baie mense baie gelukkig maak”. “Almal wil hê ek moet weer staan. Ek loop voor in die meningspeilings,” het Trump gesê in ŉ uittreksel van ŉ onderhoud met NDTV wat Donderdagaand volledig vrygestel sal word. “In elke peiling – Republikeinse meningspeilings en Demokraat-opnames; en ek sal binnekort ŉ besluit maak, dink ek. Ek dink baie mense gaan baie gelukkig wees,” het hy bygevoeg. Die miljardêr voormalige realiteitstelevisiester, 76 jaar oud, het ook weer bewerings herhaal dat die 2020-verkiesing, waar hy deur pres. Joe Biden geklop is, gemanipuleer was. “Daar is yslike bewyse, daar is yslike getuienis.” Trump word tans ondersoek dat hy moontlik geklassifiseerde dokumente verkeerdelik hanteer het. Die FBI het verlede maand ŉ klopjag op sy huis uitgevoer. Hy ontken enige foute en sê die klopjag is “een van die uiterste aanrandings op demokrasie in die geskiedenis van ons land”.